Den 22. september er «elefantens minnedag». Det finnes elefanter naturlig i 37 afrikanske og 13 asiatiske land. Den afrikanske savanneelefanten er verdens største landbaserte pattedyr (okser). De største elefantene kan veie over 12 tonn (afrikansk savanneelefant). Elefantoksene vokser hele livet gjennom. Elefanter spiser omkring 4-7 % av sin egen kroppsvekt daglig. Elefantens snabel består av omkring 150 000 ulike muskler og kan veie opp mot 140 kg. Elefantens støttenner har en myk kjerne og åpne røtter, noe som er årsaken til at de vokser livet ut, også etter at de har blitt kuttet. Hos savanneelefanten, som har de største støttennene, veier støttennene normalt omkring 49 kg når oksene er omkring 50 år gamle. Kuas veier normalt ca. 7 kg. Bare ca. halvparten av elefantens støttenner kan sees. Den andre halvparten befinner seg i elefantens hode og er årsaken til at snikskyttere dreper elefantene, slik at de kan få med seg mest mulig av det svært verdifulle elfenbenet. Elefantene får seks sett med tenner i løpet av livet, og når det siste settet er utslitt i 60-70-årsalderen dør de av sult. Et elefanthjerte veier omkring 20–30 kg og slår ca. 30 slag i minuttet. En elefanthjerne veier normalt 4–6 kg. Elefanter kan verken hoppe, galoppere eller trave. Elefanter er egentlig primitive hovdyr. Elefanter har motvirkende tomler, som primatene. «Motty» var en hybridelefant, mellom ei asiatisk elefantku og en afrikansk elefantokse, som ble født ved Chester Zoo i England i 1978, til tross for at ekspertene på den tid trodde det var umulig å krysse dyr som ikke bare tilhørte to ulike arter, men også to ulike slekter. Motty døde to uker etter fødselen, og befinner seg nå ved Natural History Museum i London.